पाक से आया फोन, जयपुर को उड़ाने की धमकी  
भारत शर्मा को मिस्ड कॉल रात साढ़े नौ बजे के करीब आया जब उसने कॉल बैक किया तो उस शख्स ने जयपुर को बम से उड़ाने की धमकी दी।
जयपुर में एक शख्स को पाकिस्तान के एक नंबर से आए फोन ने हड़कंप मचा दिया है। भारत शर्मा नाम के शख्स को मिस्ड कॉल रात साढ़े नौ बजे के करीब आया जब भारत ने इस फोन नंबर पर कॉल बैक किया तो दूसरी तरफ से बोल रहे शख्स ने पूरे जयपुर को बम से उड़ाने की धमकी दी। इसके बाद से फोन नंबर लगातार स्विच ऑफ आ रहा है। इसके बाद से जयपुर में सुरक्षा व्यवस्था बढ़ा दी गई है। 2008 मई में जयपुर में बम धमाके हुए थे।